OpenLLM-France/wikimedia huggingface dataset:
# Francisco Bustelo

Francisco Bustelo García del Real (Madrid, 12 de gener de 1933) és un economista i polític espanyol, vinculat al socialisme democràtic.

## Biografia

Cursant Econòmiques en la Universitat Complutense de Madrid, s'enfronta a la dictadura franquista. El 1957, en unió de Mariano Rubio Jiménez i Juan Manuel Kindelán, funda l'Agrupació Socialista Universitària (ASU), una organització estudiantil d'inspiració socialista, que aviat s'adhereix al PSOE. Col·laborant en la clandestinitat amb el comunista Jorge Semprún, és detingut i ingressa en la presó de Carabanchel.
Bustelo, en sortir de la presó, viatja a París exiliat (1958-1965), on es relaciona amb dues figures del PSOE en l'exili: Indalecio Prieto i Luis Jiménez de Asúa. Torna a Espanya, i en l'estat d'excepció de 1969 és deportat a Terol amb Fernando Álvarez de Miranda. Quatre anys després treu la càtedra d'Història Econòmica a Santiago i, ja com a funcionari públic, milita en l'Agrupació Socialista Madrilenya.
Assisteix al Congrés de Suresnes on, igual que els altres delegats de l'Agrupació Socialista Madrilenya, vota en contra de l'elecció de Felipe González Márquez com a primer secretari. No obstant això, és escollit membre de la Comissió Executiva, de la qual aviat dimitiria.
A les eleccions del 15 de juny de 1977 va ser elegit diputat per Pontevedra, i senador per Madrid el 1979. Bustelo formaria part del grup de socialistes «crítics» enfront del personalisme i pragmatisme socialdemòcrata de González, que van obtenir una breu victòria al Congrés de maig de 1979, si bé el secretari general acabaria per imposar el seu lideratge al Congrés Extraordinari de setembre d'aquest mateix any.
Davant aquesta situació es converteix, al costat de Luis Gómez Llorente, Pablo Castellano i altres destacats militants de l'ala esquerra, en un dels fundadors del corrent Izquierda Socialista. En 1979 veuria la llum el seu llibre Introducción al socialismo marxista.
Decebut amb la deriva del partit, es mantindrà allunyat de la política activa a partir de 1981, després de ser elegit com a rector de la Universitat Complutense de Madrid.
El 1989 s'afilia juntament amb Pablo Castellano al Partit d'Acció Socialista (Pasoc), del que serà escollit Vicepresident el 1990, i conseqüentment a Izquierda Unida, però descontent amb la línia política d'IU, també marxa. En 2004 torna a afiliar-se al seu antic partit, el PSOE, com a militant de base.

## Activitat parlamentària

* Diputat de la Legislatura Constituent (PSOE)
* Senador de la I Legislatura (PSOE) Arxivat 2007-10-11 a Wayback Machine.

## Enllaços externs

* Un punto sobre la i de marxismo (1976)
* Ante el XXVIII Congreso del PSOE (1979)
* Puntualizaciones al congreso socialista (1979)
* Ante el 29º Congreso de PSOE: la gran ocasión (1981)

## Referències

* ↑ Gómez Llorente critica la socialdemocracia
# Platja de les Fonts

La platja de les Fonts és una platja d'arena del municipi d'Alcalà de Xivert, a la comarca del Baix Maestrat (País Valencià).
Limita al nord amb roques i al sud, amb el port esportiu de les Fonts; i fa una longitud de 400 m, amb una amplitud de 40 m.
És una àmplia platja en forma de petxina, tancada en el seu extrem sud per un modern port esportiu. Per ella s'acosten al mar brolladors d'aigua dolça que li conferixen una singular personalitat i bellesa. Amb una plataforma d'arena humida, està platja oferix una gran activitat lúdic-esportiva.
Se situa en un entorn urbà (Alcossebre) i disposa d'accés per carrer. Compta amb passeig marítim i pàrquing delimitat. És una platja balisada.
La platja de les Fonts té el distintiu de Bandera Blava des del 2006, i a més compta amb els certificats de qualitat ISO 9001 i ISO 14001.

## Vegeu també

* Alcalà de Xivert
* Alcossebre
* Platja de Manyetes
* Platja Carregador
* Platja Romana
* Platges del País Valencià

## Enllaços externs

* Ajuntament d'Alcalà de Xivert (castellà)
* Turisme a Alcossebre (castellà)(alemany)(francès)(anglès)
* Guia turistica del Municipi Arxivat 2010-11-24 a Wayback Machine. (castellà)
# Izzat Ghazzawi

Izzat Ghazzawi (àrab: عزت الغزاوي) (Deir al-Ghusun, 4 de desembre de 1951 - Ramal·lah, 4 d'abril de 2003) fou un escriptor i crític literari palestí.

## Biografia

Nascut el 1951 estudià literatura i fou professor de la Universitat de Birzeit. Membre del Consell Palestí per la Justícia i Pau, l'any 1997 presidí la primera Conferència Internacional d'escriptors palestins.
Morí el 4 d'abril de 2003 a la ciutat palestina de Ramallah, Cisjordània.

## Activitat social

La mort del seu fill de 16 anys a mans de la violència generada a Palestina pel conflicte entre palestins i israelians el dugué a criticar les activitats polítiques del govern d'Israel, per la qual cosa fou censurat i condemant a presó.
L'any 1995 fou guardonat amb el Premi Internacional per la lliberat d'expressió a Stavanger (Noruega), i el 2001 a compartir el Premi Sàkharov per la Llibertat de Consciència, concedit pel Parlament Europeu, amb la israeliana Nurit Peled-Elhanan i l'angolès Dom Zacarias Kamwenho.
Al costat de l'escriptor israelià Abraham Yehoshua i el fotògraf italià Oliviero Toscani publicà un llibre sobre les relacions entre israelians i palestins.
# Illa d'Antigua

Antigua és una illa del Carib. és l'illa més gran de l'estat d'Antigua i Barbuda. El nom d'Antigua el va donar Cristòfor Colom per la imatge de Santa Maria de la Antigua de la catedral de Sevilla. L'illa Antigua té una superfície de 281 km² i una població de 66.970 habitants (2001). La majoria (91%) dels habitants són negres o mulats. La capital de l'illa i de l'estat és Saint John que està prop de l'aeroport i compta amb un gran port. Altres poblacions són All Saints (3.412) i Liberta (2.239), segons el cens de 2001. La seva economia s basa en el turisme. També es fa ensenyament de medicina: University of Health Sciences Antigua (UHSA) i American University of Antigua (AUA) College of Medicine. Hi ha una base militar dels Estats Units.

## Història

Els primers habitants van ser els indoamericans Ciboney que hi van viure durant segles fins que van marxar-hi de forma misteriosa. Els arawaks s'hi van establir quan van ser expulsats de Venezuela pels caribs. El 1492 Cristòfor Colom hi arribà en el seu segon viatge. Durant 150 anys els indis van resistir-se a la colonització europea.
El 1632, els anglesos sota el comandament de Sir Christopher Codrington s'establiren a Antigua essent aquest el primer assentament permanent europeu amb l'establiment d'una explotació de canya de sucre i l'esclavitud amb gent portada de l'Àfrica s'implantà. Lord Nelson va ser governador de l'illa Antigua i les illes Leeward des de 1784 a 1787 va aplicar la prohibició legal de comerciar amb els recents independitzats Estats Units cosa que el va fer impopular entre la població local.
Els britànics prohibiren el comerç d'esclaus a tot el seu territori el 1808 i l'emancipació va arribar el 1834.

## Notes

* ↑ «Nation by Nation population estimate». Arxivat de l'original el 2008-06-29. [Consulta: 5 agost 2010].

## Bibliografia

* Antigua Nice (The Antigua Nice article was extracted by D.V. Nicholson's writings for the Antigua Historic Sites and Conservation Commission.)
* The Torture Museum Site Arxivat 2011-09-29 a Wayback Machine.
* The Life of Horatio Lord Nelson by Robert Southey
* The Catholic Encyclopedia
* Veranda Magazine, Island Flourish: West Indian Furnishings by Dana Micucci, March - April 2004
* A Brief History of the Caribbean from the Arawak and the Carib to the Present, by Jan Rogozinski, Penguin Putnam, Inc September 2000
* Article on Antiguan real estate -

## Enllaços externs

* Antigua Barbuda Departament de Turisme Arxivat 2010-06-12 a Wayback Machine.
* Govern d'Antigua i Barbuda
* Map of Antigua de Paradise Islands
* https://web.archive.org/web/20060509124717/http://www.iht.com/articles/2006/05/04/news/reantigua.php
# Collines

El departament de Collines és un dels 12 departaments de Benín. Collines fou creat el 1999 quan el país va passar de tenir 6 departaments a 12. Collines fou segregat del Departament de Zou. La seva capital, des del 2008 és Savalou. Collines és fronterer amb Nigèria, a l'est, i Togo, a l'oest. Els departaments que fan frontera amb Collines són Plateau, Borgou, Zou i Donga. Els municipis de Collines són Bantè, Dassa-Zoumè, Glazoué, Ouèssè, Savalou i Savé. Al departament s'hi parla el maxi, parlada pels maxis.

## Referències

* ↑ «Benín a Geohive». geohive. [Consulta: 30 gener 2015].
# Torneig de Sant Petersburg 2017

«Torneig de Sant Petersburg 2017» té aquests significats:
* Torneig de tennis masculí: St. Petersburg Open 2017
* Torneig de tennis femení: St. Petersburg Ladies Trophy 2017
# Mitrofanovita

La mitrofanovita és un mineral de la classe dels sulfurs. Rep el nom en honor de Felix Petrovich Mitrofanov (Феликс Петрович Митрофанов) (22 de juny de 1935, Orenburg, URSS - 8 de maig de 2014, Apatiti, Rússia), geòleg i acadèmic de l'Acadèmia Russa de Ciències. Va ser dels primers a descobrir la mineralització del grup del platí al complex Fedorova-Pana, a Rússia.

## Característiques

La mitrofanovita és un tel·lurur de fórmula química Pt₃Te₄. Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el 2019. Cristal·litza en el sistema trigonal. Es troba química i estructuralment relacionada amb la moncheïta.
L'exemplar que va servir per a determinar l'espècie, el que es coneix com a material tipus, es troba conservata les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5141/1.

## Formació i jaciments

Va ser descoberta a Chuarvy Est, dins el massís de Fedorovo-Pansky (óblast de Múrmansk, Rússia), on es troba en forma de grans anèdrics de fins a uns 20 × 50 μm, habitualment en intercreixements amb moncheïta. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Mitrofanovite» (en anglès). Mindat. [Consulta: 11 juliol 2021].
# Francisco Cabrera Guinovart

Francisco Cabrera Guinovart, més conegut com a Quino, és un futbolista andalús. Va nàixer a Màlaga el 5 de març de 1971, i ocupa la posició de davanter.

## Trajectòria estportiva

Ha passat bona part de la seua carrera militant a Segona Divisió, en equips com el CD Málaga, Cadis CF, Recreativo de Huelva o CD Badajoz. Va militar a primera divisió en dues temporades, la 89/90 amb el Málaga i la 92/93 amb el Cádiz. També va disputar la lliga escocesa amb el Livingston.

## Equips

* 89/90 Atlético Malagueño
* 89/92 CD Málaga
* 92/95 Cadis CF
* 95/97 CF Gavà
* 97/99 Màlaga CF
* 99/00 Recreativo de Huelva
* 00/01 CD Badajoz
* 01/03 Livingston FC
* 03/... CF Gavà

## Enllaços externs

* Fitxa del jugador
# Pintor de Nicòxenos

El Pintor de Nicòxenos (en grec antic: Νικόξενος) fou un pintor àtic d'atuells, que treballava en l'estil de figures negres i en el de figures vermelles. Va estar actiu a la fi del segle vi i començaments del V abans de la nostra era. El seu veritable nom no es coneix pas.
Fou un dels pocs pintors que treballà, aparentment per la seua pròpia elecció, en els dos estils principals. Pintà àmfores i pèlices de figures negres que s'assemblen al treball del grup de Leagro, la qual cosa és visible en les seues àmfores i pèlices. Els seus calpis i hídries de perfil continu ja estaven en la tradició del nou estil. La seua obra de figures negres es considera millor que la de figures roges. El Pintor d'Eucàrides va ser deixeble seu.

## Referències

* ↑ Boarman, 1996, p. 113.
# Pelabravo

Pelabravo és un municipi de la província de Salamanca, a la comunitat autònoma de Castella i Lleó. Limita al Nord amb Cabrerizos, a l'Est amb Calvarrasa de Abajo, al Sud amb Calvarrasa de Arriba i a l'Oest amb Carbajosa de la Sagrada i Santa Marta de Tormes.

## Demografia

Evolució demogràfica :
| 1991 | 1996 | 2001 | 2004 |
| 628 | 712 | 821 | 877 |

## Enllaços externs

* Enllaç a Wikisalamanca
# Iàmnoie (Bélgorod)

* Per a altres significats, vegeu «Iàmnoie».
Iàmnoie - Ямное (rus) - és un poble de l'óblast de Bélgorod, a Rússia. El 2014 tenia 25 habitants. Pertany al districte (raion) de Stroítel.

## Referències

* ↑ «История села Бутово | Бутовское сельское поселение». www.admbutovo.ru. Arxivat de l'original el 2019-01-11. [Consulta: 10 gener 2019].
* ↑ «Историческая справка, Бутово — Энциклопедия Яковлевского района» (en rus). Arxivat de l'original el 2019-01-11. [Consulta: 10 gener 2019].
# Illa d'Ely

Isle of Ely és una regió històrica d'Anglaterra que es troba al voltant de la ciutat d'Ely a Cambridgeshire. Va arribar a ser un comtat. Es diu que el nom significa "island of eels", fent referència als peixos anguil·liformes que es pescaven en els rius. Aquesta etimologia el primer que la va esmentar va ser Beda el Venerable.
Fins al segle xvii aquesta zona era una illa envoltada per The Fens, un tipus d'aiguamolls. Estava controlada per la tribu anglosaxona Gyrwas, Va ser destruïda per incursions dels vikings el 870, però va ser refeta i va esdevenir una famosa Abadia i Santuari. Els Fens van ser finalment drenats el 1626–37 usant una xarxa de canals dissenyada per holandesos experts.

## Referències

* ↑ Historia Ecclesiastica, IV:XIX
* ↑ «Cambridgeshire History & the Isle of Ely Timeline».

## Enllaços externs

* Origins of the Liberty of Ely, Victoria County History of the County of Cambridge and the Isle of Ely: Volume 4 (British History Online),
# Combat al cel

Combat al cel (títol original en xinès, 大轰炸) és una pel·lícula d'acció de drama bèl·lic xinesa dirigida per Xiao Feng sobre els bombardejos japonesos de Chongqing durant la Segona Guerra sino-japonesa. Mel Gibson es va incorporar com a dissenyador de producció. La pel·lícula és protagonitzada per Liu Ye, Bruce Willis, Song Seung-heon i William Chan, amb aparicions especials de Nicholas Tse, Tenma Shibuya, Adrien Brody, Simon Yam, Fan Bingbing i molts altres. S'ha doblat al català.
El rodatge principal de la pel·lícula va començar el maig de 2015 a Shanghai, i es va acabar el novembre de 2015.

## Referències

* ↑ Air Strike (2018), <https://www.imdb.com/title/tt4743226/releaseinfo>. Consulta: 12 novembre 2018
* ↑ «Mel Gibson Confirmed as Art Director of China's 'The Bombing'». variety.com, July 13, 2015 [Consulta: July 13, 2015].
* ↑ «Mel Gibson to Serve as Art Director on Bruce Willis' Chinese War Movie 'The Bombing'», 13-07-2015. Arxivat de l'original el 26 September 2019. [Consulta: 6 maig 2017].
* ↑ «Pel·lícula - Combat al cel». 3Cat. [Consulta: 9 abril 2024].
* ↑ ; Kil, Sonia «Bruce Willis to Star in Chinese-Language Epic 'The Bombing'». variety.com, June 3, 2015 [Consulta: July 13, 2015].
# Meriones zarudnyi

Meriones zarudnyi és una espècie de mamífer rosegador de la família dels múrids. Viu a l'Afganistan, l'Iran i el Turkmenistan. El seu hàbitat natural són les zones seques o àrides. Es desconeix si hi ha cap amenaça significativa per a la supervivència d'aquesta espècie. L'espècie fou anomenada en honor de l'explorador i zoòleg ucraïnorús Nikolai Zarudni.

## Referències

* ↑ Molur, S. Meriones zarudnyi. UICN 2008. Llista Vermella d'espècies amenaçades de la UICN, edició 2008, consultada el 20 agost 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 458. ISBN 978-0801893049.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# Football Club Jeunesse Canach

El Football Club Jeunesse Canach (Català:FC Joventut Canach) és un equip de futbol de Canach, al Luxemburg. Va ser fundat el 1930. Actualment juga a la Primera Divisió luxemburguesa, gràcies a l'ascens aconseguit la temporada 2009/10. Juga els seus partits de local a l'Estadi Rue de Lenningen.
Fundat el 1930 com a FC Fortuna Canach, el club es va dissoldre al començament de la Segona Guerra Mundial. El 1946 va ser refundat, però uns anys més tard, el 1953, es va tornar a dissoldre. El 1957 el club va renéixer amb el seu nom actual. Va debutar a la Primera Divisió la temporada 2010/11.

## Referències

* ↑ Terrain Arxivat 2015-09-24 a Wayback Machine. - FC Canach
* ↑ «FC Jeunesse Canach Club History». Welt Fussball Archiv. Arxivat de l'original el 5 d’abril 2012. [Consulta: 7 octubre 2010].

## Enllaços externs

* Web oficial
# Pilar Cernuda

Pilar García-Cernuda Lago, més coneguda com a Pilar Cernuda (Santiago de Compostel·la, 1948) és una periodista espanyola.

## Biografia

Filla del dirigent de Falange Espanyola José María García-Cernuda Calleja i besneta de l'escriptor i editor Saturnino Calleja Fernández. Va cursar estudis de periodisme a Madrid. La seva trajectòria professional comença el 1975, dedicant-se durant anys cobrir les activitats de la Casa Reial.
Posteriorment és contractada pel diari ABC. Va exercir la seva professió en mitjans audiovisuals com Radio Nacional de España, la Cadena COPE i Televisió Espanyola. En la pantalla petita va conduir l'espai d'entrevistes Centros de poder (1994-1995), al costat de Julia Navarro, en l'última emissió dels quals va realitzar una entrevista al llavors president del govern espanyol Felipe González. En la dècada de 1990 també va col·laborar assíduament en l'informatiu matinal Los Desayunos de TVE.
Especialitzada en informació política, en els últims anys ha seguit col·laborant en diferents mitjans tan escrits com radio i televisió. Participa o ha participat en les tertúlies de programes radiofònics com Herrera en la onda, Mas de uno i La brújula, tots tres d'Onda Cero (cadena a la que s'havia incorporat en 1993), de televisió com Ruedo ibérico (2004-2006), Espejo público (des de 2006), ambdós d'Antena 3, i Alto y Claro i Madrid opina (2006-2011) de Telemadrid. A més, escriu en la revista Cambio 16 i al diari La Razón. També va dirigir l'agència de notícies Fax Press, pertanyent al Grup Intereconomía, fins a setembre de 2009, data del seu tancament.

## Llibres publicats

* Todo un Rey (1981).
* El Presidente (1994), (biografia de Felipe González).
* Crónicas del cambio (1996),
* Crónicas de la crispación (1996), (amb Fernando Jáuregui).
* Ciclón Fraga (1997).
* Aznarmanía (1997), (amb Fernando Jáuregui).
* Los hijos más deseados (1999) (amb Margarita Sáenz Díez).
* Servicios Secretos (2000) (amb Fernando Jáuregui i Joaquín Bardavío).
* 30 días de noviembre (2000).
* La mujer en la política (2000).
* 23-F: la conjura de los necios (2001) (amb Fernando Jáuregui i Manuel Ángel Menéndez Cernuda).
* Solidaridad: no es humanitario todo lo que reluce (2002).
* El sequerón: ocho años de aznarato (2004) (amb Fernando Jáuregui).
* Madres solas: una decisión voluntaria (2006).
* Rajoy y la oposición a ZP (2008).
* El síndrome de la Moncloa (2011).
* Genio y figura: Rey Juan Carlos. Recuerdos y anécdotas de una vida (2015)

## Referències

* ↑ «El hombre que salvó el Carnaval». ABC, 26-07-2009.
* ↑ «Felipe González completará la serie de entrevistas de La 2 'Centros de poder'». El País, 08-02-1995.
* ↑ «Montserrat Domínguez debuta el 6 de septiembre en Antena 3». El País, 26-08-2004.
* ↑ «"Espejo Público" celebra este jueves sus mil programas». Deia, 15-06-2011.
* ↑ «Cernuda y Jáuregui presentan Aznarmanía». El País, 06-11-1997.
* ↑ «Viaje hacia los hijos más deseados». El País, 02-07-1999.
* ↑ «El 25º aniversario de la muerte de Franco, recordado en cuatro libros». El País, 16-11-2000.

## Enllaços externs

* Pilar Cernuda a El País
# Pituna obliquoseriata

Pituna obliquoseriata és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 3,8 cm de longitud total.

## Distribució geogràfica

Es troba a Sud-amèrica: Brasil.

## Referències

* ↑ BioLib (anglès) i (txec)
* 1 2 FishBase (anglès)

## Bibliografia

* Costa, W.J.E.M. 2007. Taxonomy of the plesiolebiasine killifish genera Pituna, Plesiolebias and Maratecoara (Teleostei: Cyprinodontiformes: Rivulidae), with descriptions of nine new species. Zootaxa, 1410: 1-41.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* «Pituna obliquoseriata». Catalogue of Life. (anglès) (anglès)
# Iuni Leninets

Iuni Leninets (en rus: Юный Ленинец) és un poble (un possiólok) de l'óblast de Novossibirsk, a Rússia, que en el cens del 2010 tenia 1.359 habitants, pertany al districte de Novossibirsk.

## Referències

* ↑ «детский сад "Лукоморье"».
# Hornsund

El fiord de Hornsund és un petit fiord situat a l'extrem meridional de la costa occidental de l'illa de Spitsbergen, a l'arxipèlag Svalbard, Noruega. El fiord s'inicia a l'oest del mar de Groenlàndia, i la seva amplada màxima és de 12 quilòmetres.
La seva longitud és 30 quilòmetres, amb una profunditat mitjana de 90 metres, i una de màxima de 260 metres. Aquest fiord és de diverses formacions geològiques, des del precambrià a la part occidental, al Mesozoic a l'oriental, i manté diverses fractures perpendiculars al llarg de les vores del sud de Spitsbergen. La costa de Hornsund està diversificada, amb una sèrie de badies a les desembocadures de les valls glaçades. Algunes d'aquestes badies han aparegut tan tard com el començament del segle passat a causa de la recessió de les glaceres.

## Història

L'explorador anglès Jonas Poole va visitar Hornsund el 1610, donant nom al fiord després que els seus homes havien portat una cornamenta de ren. El 1613 els primers vaixells baleners van utilitzar Hornsund, la majoria dels quals van ser expulsats pels anglesos. El 1614 el fiord va ser cedit als holandesos, però només per aquest any. Entre 1617 i el 1618, els vaixells holandesos van tornar a utilitzar Hornsund, però van ser expulsats o els van robar els seus béns. Els vaixells danesos també van recórrer al fiord el 1617 i es van veure obligats a cedir una cinquena part de les seves captures als anglesos. Aquests tenien un quasi monopoli de la caça de balenes a la badia fins que la van abandonar a finals de la dècada de 1650. El 1634 hi va haver una disputa entre els vaixells del Regne Unit i Yarmouth, que va provocar la mort d'un home.
En aquest fiord s'hi troba una estació d'investigació polonesa, fundada l'any 1957, i amb una població permanent de 8 persones.

## Referències

* ↑ Lomax, Judy. Norway (en anglès). Imray, Laurie, Norie and Wilson Ltd, 2019, p. 288. ISBN 978-1-84623-894-9.
* ↑ Błaszczyk, Małgorzata; Ignatiuk, Dariusz; Uszczyk, Aleksander; Cielecka-Nowak, Katarzyna; Grabiec, Mariusz «Freshwater input to the Arctic fjord Hornsund (Svalbard)» (en anglès). Polar Research, 2019. DOI: 10.33265/polar.v38.3506. ISSN: 0800-0395.
* ↑ Engelhard, Michael. Ice Bear: The Cultural History of an Arctic Icon (en anglès). University of Washington Press, 2017-01-26, p. 43. ISBN 978-0-295-99923-4.
* ↑ Conway, Martin. No Man's Land: A History of Spitsbergen from Its Discovery in 1596 to the Beginning of the Scientific Exploration of the Country (en anglès). Cambridge University Press, 2012-02-02, p. 95. ISBN 978-1-107-60509-1.
* ↑ Górski, Marek. Seismic Events in Glaciers (en anglès). Springer Science & Business Media, 2013-09-20, p. 5. ISBN 978-3-642-31851-1.